
                                                      ประกาศองค์การบริหารส่วนตำบลสวนหลวง
         เรื่อง   สอบราคาจ้างโครงการก่อสร้างถนนคอนกรีตเสริมเหล็กสายบ้านนายแก้ว-ถนนนครศรีฯ-หัวไทร(ช่วงที่  2)   หมู่ที่   8    ตำบลสวนหลวง

***************************


ด้วยองค์การบริหารส่วนตำบลสวนหลวง  มีความประสงค์จะสอบราคาจ้างโครงการถนนคอนกรีตเสริมเหล็กสายบ้านนายแก้ว-ถนนนครศรีฯ-หัวไทร (ช่วงที่  2) หมู่ที่  8   ตำบลสวนหลวง   ผิวจราจรกว้าง  3.5  เมตร  ระยะทางยาว  82  เมตร (หรือพื้นที่คอนกรีตไม่น้อยกว่า  278  ตร.ม.)  หนา  0.15  เมตร   ไหล่ทางหินคลุกข้างละ  0.20  เมตร  (หรือพื้นที่ไหล่ทางไม่น้อยกว่า  32.80  ตร.ม.)  ตามแบบแปลนเลขที่  1/2558  พร้อมติดตั้งป้ายประชาสัมพันธ์โครงการแบบชั่วคราว  จำนวน  1  ป้าย   และติดตั้งป้ายประชาสัมพันธ์โครงการตามแบบมาตรฐาน  จำนวน  1  ป้าย  งบประมาณสอบราคาครั้งนี้   เป็นเงิน  160,000.- บาท (หนึ่งแสนหกหมื่นบาทถ้วน)  กำหนดทำงานแล้วเสร็จ  30  วัน  จากเงินจ่ายขาดสะสม
ราคากลางของงานก่อสร้างในการสอบราคาครั้งนี้เป็นเงิน  160,000.- บาท (หนึ่งแสนหกหมื่น           บาทถ้วน)   ราคากลางของทางราชการดังกล่าวไม่ถือว่าผูกพันที่ผู้เสนอราคาจะต้องพิจารณาไปตามนั้น  ผู้เสนอราคาจะต้องรับผิดชอบในการถอดแบบและคำนวณราคากลางเอง จะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างในภายหลังไม่ได้


ผู้มีสิทธิเสนอราคาจะต้องมีคุณสมบัติ ดังนี้
1. ผู้มีสิทธิเสนอราคาจะต้องเป็นนิติบุคคล หรือบุคคลธรรมดา ผู้มีอาชีพรับจ้างทำงานที่สอบราคาดังกล่าว 
2. ไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจหรือหน่วยงานบริหารราชการส่วนท้องถิ่นในขณะที่ยื่นซองสอบราคา
3. มีผลงานประเภทเดียวกันในวงเงินของโครงการ (ดูรายละเอียดแนบท้ายเอกสารสอบราคาจ้างเลขที่    13 /2558 )
กำหนดดูสถานที่ก่อสร้าง  ในวันที่  25   เดือนธันวาคม  พ.ศ. 2557  ระหว่างเวลา 13.00 น.ถึง  14.30 น. ณ องค์การบริหารส่วนตำบลสวนหลวง  และกำหนดรับฟังคำชี้แจงรายละเอียดเพิ่มเติม  ตามวัน เวลาเดียวกัน ( ผู้ที่ไม่มาดูสถานที่ ตามที่กำหนดถือว่ารู้สถานที่ดีอยู่แล้ว จะมาเรียกร้องสิทธิกับองค์การบริหารส่วนตำบลสวนหลวงภายหลังมิได้)

กำหนดยื่นซองสอบราคาในวันที่   18  ธันวาคม  พ.ศ.2557-6  มกราคม  2558  ระหว่างเวลา  08.30 น.  ถึง 16.30 น. ณ  งานพัสดุ  ส่วนการคลัง  องค์การบริหารส่วนตำบลสวนหลวง  และในวันที่  7  มกราคม  2558  ตั้งแต่เวลา  09.30 น.- 11.00  น. ณ   ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ   (ห้องท้องถิ่นอำเภอเฉลิมพระเกียรติ)  
                  กำหนดเปิดซองสอบราคาในวันที่   8   มกราคม   2557    ณ   ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ   (ห้องท้องถิ่นอำเภอเฉลิมพระเกียรติ)  ตั้งแต่เวลา   10.00  น.   เป็นต้นไป
ผู้สนใจติดต่อขอซื้อเอกสารสอบราคาโครงการฯ   ราคาชุดละ  500.-  บาท  (ห้าร้อยบาทถ้วน)   ได้ที่องค์การบริหารส่วนตำบลสวนหลวง  ตั้งแต่วันที่  18  ธันวาคม  พ.ศ. 2557 -6  มกราคม  2558 ระหว่างเวลา  08.30-16.30  น. หรือสอบถามทางโทรศัพท์หมายเลข  0-7536-2571  ต่อ 15  และในวันและเวลาราชการที่กำหนดไว้   หรือ www.abtsuanluang.go.th  , www.gprocurement.go.th


ผู้ที่ไม่ซื้อเอกสารสอบราคาไม่มีสิทธิยื่นซองสอบราคา 



จึงประกาศมาเพื่อทราบโดยทั่วกัน



  
     ประกาศ   ณ   วันที่   18    เดือนธันวาคม  พ.ศ. 2557


                                                                                                      บุญยืน  ประทุมมาศ







   (นายบุญยืน    ประทุมมาศ)



                                   นายกองค์การบริหารส่วนตำบลสวนหลวง
